

**ΑΓΡΟΤΙΚΟΣ ΟΙΝΟΠΟΙΗΤΙΚΟΣ ΚΑΙ ΕΛΑΙΟΥΡΓΙΚΟΣ ΣΥΝΕΤΑΙΡΙΣΜΟΣ ΛΕΥΚΑΔΑΣ**

**''ΤΑΟΛ''**

**ΑΦΜ: 096007082**

**ΧΡΗΜΑΤΟΟΙΚΟΝΟΜΙΚΕΣ ΚΑΤΑΣΤΑΣΕΙΣ**

**χρήσεως**

**1 Ιανουαρίου έως 31 Δεκεμβρίου 2022**

**ΠΕΡΙΕΧΟΜΕΝΑ**

[Έκθεση Ανεξάρτητου Ορκωτού Ελεγκτή Λογιστή **( 1 εως 3)**](#_Toc179540925)

[Ισολογισμός της 31.12.2022 2](#_Toc179540926)

[Κατάσταση αποτελεσμάτων κατά λειτουργία 3](#_Toc179540927)

[1. Πληροφορίες σχετικές με τον Συνεταιρισμό 4](#_Toc179540928)

[2. Παράγοντες που θέτουν σε κίνδυνο την προοπτική του Συνεταιρισμού
ως συνεχιζόμενης δραστηριότητας 4](#_Toc179540929)

[3. Λογιστικές αρχές και μέθοδοι 6](#_Toc179540978)

[4. Παρεκκλίσεις από τις διατάξεις του νόμου προκειμένου να επιτευχθεί
εύλογη παρουσίαση των χρηματοοικονομικών καταστάσεων 11](#_Toc179540979)

[5. Σχέσεις ενός περιουσιακού στοιχείου ή μιας υποχρεώσεως με περισσότερα από
ένα κονδύλια του ισολογισμού. 11](#_Toc179540980)

[6. Πληροφορίες σχετικά με ενσώματα και άυλα πάγια περιουσιακά στοιχεία 11](#_Toc179540981)

[7. Προβλέψεις 13](#_Toc179540982)

[8. Υποχρεώσεις 13](#_Toc179540983)

[9. Έσοδα και έξοδα σημαντικού ποσού ή ιδιαίτερης συχνότητας ή σημασίας 15](#_Toc179540984)

[10. Προτεινόμενη διάθεση κερδών 15](#_Toc179540985)

[11. Κατηγορίες και αμοιβές προσωπικού 15](#_Toc179540986)

[12. Αμοιβές σε μέλη διοικητικών διαχειριστικών και εποπτικών οργάνων 15](#_Toc179540987)

[13. Συναλλαγές με συνδεμένα μέρη 16](#_Toc179540988)

[14. Χρηματοοικονομικές δεσμεύσεις, εγγυήσεις, και ενδεχόμενες υποχρεώσεις
που δεν εμφανίζονται στον ισολογισμό 16](#_Toc179540989)

# Έκθεση Ανεξάρτητου Ορκωτού Ελεγκτή Λογιστή

**Προς τους εταίρους μέλη του Αγροτικού Συνεταιρισμού ΛΕΥΚΑΔΑΣ «ΤΑΟΛ »**

**Έκθεση Ελέγχου επί των Οικονομικών Καταστάσεων**

**Γνώμη με Επιφύλαξη**

Έχουμε ελέγξει τις συνημμένες οικονομικές καταστάσεις του Αγροτικού Συνεταιρισμού «Αγροτικός Συνεταιρισμός ΛΕΥΚΑΔΑΣ–ΤΑΟΛ» ,οι οποίες αποτελούνται από τον ισολογισμό της 31ης Δεκεμβρίου 2022, και τις καταστάσεις αποτελεσμάτων, που έληξε την ημερομηνία αυτή, καθώς και το σχετικό προσάρτημα.

Κατά τη γνώμη μας, εκτός από τις επιπτώσεις των θεμάτων που μνημονεύονται στην παράγραφο της έκθεσής μας “Βάση για Γνώμη με Επιφύλαξη”, οι συνημμένες οικονομικές καταστάσεις παρουσιάζουν εύλογα, από κάθε ουσιώδη άποψη, την οικονομική θέση του Αγροτικού Συνεταιρισμού **«**Αγροτικός Συνεταιρισμός ΛΕΥΚΑΔΑΣ- ΤΑΟΛ**»** κατά την 31η Δεκεμβρίου 2022, τη χρηματοοικονομική της επίδοση για τη χρήση που έληξε την ημερομηνία αυτή, σύμφωνα με τις διατάξεις του Ν.4308/2014 και του Ν. 4673/2020 όπως ισχύουν.

**Βάση για Γνώμη με Επιφύλαξη**

Από τον έλεγχό μας προέκυψαν τα εξής:

1. Στο λογαριασμό «Λοιποί συμμετοχικοί τίτλοι», ποσού € 47.167,19 απεικονίζεται η αξία κτήσης των συμμετοχών για τις οποίες δεν τέθηκαν υπόψη μας οι χρηματοοικονομικές καταστάσεις αυτών των εταιρειών και η αποτίμηση τους στις 31.12.2022 έγινε στην τιμή κτήσεως. Η εύλογη αξία ορισμένων συμμετοχών ανέρχεται συνολικά στο ποσό ευρώ € 3.100,00 και είναι μικρότερη της αξίας κτήσεως τους κατά ποσό ευρώ 44.000,00 . Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί πρόβλεψη απομείωσης (υποτίμησης) αυτών των συμμετοχών, για την προκύπτουσα διαφορά ποσού ευρώ 44.000,00 με συνέπεια η αξία του λογαριασμού αυτού, και η καθαρή θέση να εμφανίζονται ισόποσα αυξημένα.
2. Στους λογαριασμούς του Ενεργητικού "Έτοιμα και ημιτελή", "Εμπορεύματα", "Πρώτες ύλες και διάφορα υλικά" ποσού € 266.043,75 περιλαμβάνονται ακίνητα και απαξιωμένα αποθέματα συνολικής αξίας € 70.000,00 περίπου. Κατά παρέκκλιση των λογιστικών αρχών ,που προβλέπονται από τα Ελληνικά Λογιστικά Πρότυπα δεν έχει σχηματιστεί πρόβλεψη απαξίωσης αποθεμάτων αξίας ευρώ 70.000,00.Λόγω του μη σχηματισμού της πρόβλεψης αυτής, η αξία των αποθεμάτων, τα αποτελέσματα χρήσης και η καθαρή θέση να εμφανίζονται ισόποσα αυξημένα.
3. Στους λογαριασμούς του Ενεργητικού "Λοιπά χρηματοοικονομικά στοιχεία" "Προκαταβολές για αγορές αποθεμάτων", "Εμπορικές απαιτήσεις" ''Λοιπές απαιτήσεις'' και στο λαγαρασμό του Παθητικού "Λοιπές Υποχρεώσεις " υφίστανται χρεωστικά υπόλοιπα λογαριασμών συνολικού ποσού Ευρώ 86.600,00 περίπου, τα οποία παραμένουν ακίνητα από προηγούμενες χρήσεις. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί σχετική πρόβλεψη. Κατά την εκτίμησή μας για την κάλυψη ζημιών από τη μη ρευστοποίηση μέρους των απαιτήσεων αυτών έπρεπε να έχει σχηματιστεί ισόποση πρόβλεψη. Λόγω του μη σχηματισμού της πρόβλεψης αυτής, η αξία των απαιτήσεων και η καθαρή θέση εμφανίζονται αυξημένα κατά ευρώ 86.600,00.
4. Στο λογαριασμό του Ενεργητικού "Λοιπές απαιτήσεις" περιλαμβάνεται ποσό ευρώ 148.385,44 που έχει σχηματισθεί στις χρήσεις 2013 έως 2015, αφορά ζημίες από την εκμετάλλευση σταφυλιών-οίνων για λογαριασμό σταφυλοπαραγωγών και από τον έλεγχο κρίνεται ανεπίδεκτο εισπράξεως. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν έχει σχηματιστεί σχετική πρόβλεψη. Κατά την εκτίμησή μας για την κάλυψη ζημιών από τη μη ρευστοποίηση μέρους των απαιτήσεων αυτών έπρεπε να έχει σχηματιστεί ισόποση πρόβλεψη. Λόγω του μη σχηματισμού της πρόβλεψης αυτής, η αξία των απαιτήσεων και η καθαρή θέση εμφανίζονται αυξημένα κατά ευρώ 148.385,44.
5. Κατά παρέκκλιση των λογιστικών αρχών, που προβλέπονται από τα Ελληνικά Λογιστικά Πρότυπα, δεν σχηματίζεται πρόβλεψη για αποζημίωση προσωπικού λόγω εξόδου από την υπηρεσία. Κατά την 31η Δεκεμβρίου 2022, το συνολικό ύψος της μη σχηματισθείσας πρόβλεψης βάσει του Ν.2112/1920 σε συνδυασμό με την υπ’αριθμ 027/2021 Οδηγία της ΕΛΤΕ (Απόφαση ΔΣ 211/1/27.12.2021) ανέρχεται σε ευρώ 65.000,00, με συνέπεια οι προβλέψεις για παροχές σε εργαζομένους να εμφανίζονται μειωμένες κατά ευρώ 65.000,00 και η καθαρή θέση να εμφανίζεται αυξημένη κατά το ποσό των ευρώ 65.000,00 και τα αποτελέσματα χρήσης αυξημένα κατά 4.000,00 ευρώ.
6. Οι φορολογικές υποχρεώσεις του Συνεταιρισμού δεν έχουν εξεταστεί από τις φορολογικές αρχές για τις χρήσεις 2018 έως 2022. Ως εκ τούτου τα φορολογικά αποτελέσματα των χρήσεων αυτών δεν έχουν καταστεί οριστικά. Η εταιρεία δεν έχει προβεί σε εκτίμηση των πρόσθετων φόρων και των προσαυξήσεων που πιθανόν να καταλογιστούν σε μελλοντικό φορολογικό έλεγχο και δεν έχει σχηματίσει σχετική πρόβλεψη για αυτή την ενδεχόμενη υποχρέωση. Από τον έλεγχο μας, δεν έχουμε αποκτήσει εύλογη διασφάλιση σχετικά με την εκτίμηση του ύψους της πρόβλεψης που τυχόν απαιτείται.

Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου (ΔΠΕ) όπως αυτά έχουν ενσωματωθεί στην Ελληνική Νομοθεσία. Οι ευθύνες μας, σύμφωνα με τα πρότυπα αυτά περιγράφονται περαιτέρω στην ενότητα της έκθεσής μας “Ευθύνες ελεγκτή για τον έλεγχο των οικονομικών καταστάσεων”. Είμαστε ανεξάρτητοι από τον Συνεταιρισμό, καθ’ όλη τη διάρκεια του διορισμού μας, σύμφωνα με τον Κώδικα Δεοντολογίας για Επαγγελματίες Ελεγκτές του Συμβουλίου Διεθνών Προτύπων Δεοντολογίας Ελεγκτών, όπως αυτός έχει ενσωματωθεί στην Ελληνική Νομοθεσία και τις απαιτήσεις δεοντολογίας που σχετίζονται με τον έλεγχο των οικονομικών καταστάσεων στην Ελλάδα και έχουμε εκπληρώσει τις δεοντολογικές μας υποχρεώσεις σύμφωνα με τις απαιτήσεις της ισχύουσας νομοθεσίας και του προαναφερόμενου Κώδικα Δεοντολογίας. Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα να παρέχουν βάση για γνώμη με επιφύλαξη.

**Έμφαση Θέματος**

Εφιστούμε την προσοχή σας στο εξής :

Στη σημείωση 2 που παρατίθεται στο Προσάρτημα των οικονομικών καταστάσεων, και αναφέρεται στην οικονομική κατάσταση του Συνεταιρισμού, στις ληξιπρόθεσμες υποχρεώσεις προς Τράπεζες και στις ενέργειες που γίνονται για την ρύθμιση τους. Στη γνώμη μας δεν διατυπώνεται επιφύλαξη σε σχέση με το θέμα αυτό.

**Ευθύνες της Διοίκησης επί των Οικονομικών Καταστάσεων**

Η διοίκηση έχει την ευθύνη για την κατάρτιση και εύλογη παρουσίαση των οικονομικών καταστάσεων σύμφωνα με τις διατάξεις του Ν.4384/2016 όπως ισχύει όπως και για εκείνες τις δικλίδες εσωτερικού ελέγχου που η διοίκηση καθορίζει ως απαραίτητες, ώστε να καθίσταται δυνατή η κατάρτιση οικονομικών καταστάσεων απαλλαγμένων από ουσιώδες σφάλμα, που οφείλεται είτε σε απάτη είτε σε λάθος.

Κατά την κατάρτιση των οικονομικών καταστάσεων, η διοίκηση είναι υπεύθυνη για την αξιολόγηση της ικανότητας του Συνεταιρισμού να συνεχίσει τη δραστηριότητά της, γνωστοποιώντας όπου συντρέχει τέτοια περίπτωση, τα θέματα που σχετίζονται με τη συνεχιζόμενη δραστηριότητα και τη χρήση της λογιστικής αρχής της συνεχιζόμενης δραστηριότητας, εκτός και εάν η διοίκηση είτε προτίθεται να ρευστοποιήσει τον Συνεταιρισμό ή να διακόψει τη δραστηριότητά της ή δεν έχει άλλη ρεαλιστική εναλλακτική επιλογή από το να προβεί σ ’αυτές τις ενέργειες.

**Ευθύνες Ελεγκτή για τον Έλεγχο των Οικονομικών Καταστάσεων**

Οι στόχοι μας είναι να αποκτήσουμε εύλογη διασφάλιση για το κατά πόσο οι οικονομικές καταστάσεις, στο σύνολο τους, είναι απαλλαγμένες από ουσιώδες σφάλμα, που οφείλεται είτε σε απάτη είτε σε λάθος και να εκδώσουμε έκθεση ελεγκτή, η οποία περιλαμβάνει τη γνώμη μας. Η εύλογη διασφάλιση συνιστά διασφάλιση υψηλού επιπέδου, αλλά δεν είναι εγγύηση ότι ο έλεγχος που διενεργείται σύμφωνα με τα ΔΠΕ, όπως αυτά έχουν ενσωματωθεί στην Ελληνική Νομοθεσία, θα εντοπίζει πάντα ένα ουσιώδες σφάλμα, όταν αυτό υπάρχει. Σφάλματα δύναται να προκύψουν από απάτη ή από λάθος και θεωρούνται ουσιώδη όταν, μεμονωμένα ή αθροιστικά, θα μπορούσε εύλογα να αναμένεται ότι θα επηρέαζαν τις οικονομικές αποφάσεις των χρηστών, που λαμβάνονται με βάση αυτές τις οικονομικές καταστάσεις.

Ως καθήκον του ελέγχου, σύμφωνα με τα ΔΠΕ όπως αυτά έχουν ενσωματωθεί στην Ελληνική Νομοθεσία, ασκούμε επαγγελματική κρίση και διατηρούμε επαγγελματικό σκεπτικισμό καθ’ όλη τη διάρκεια του ελέγχου. Επίσης:

* Εντοπίζουμε και αξιολογούμε τους κινδύνους ουσιώδους σφάλματος στις οικονομικές καταστάσεις, που οφείλεται είτε σε απάτη είτε σε λάθος, σχεδιάζοντας και διενεργώντας ελεγκτικές διαδικασίες που ανταποκρίνονται στους κινδύνους αυτούς και αποκτούμε ελεγκτικά τεκμήρια που είναι επαρκή και κατάλληλα για να παρέχουν βάση για την γνώμη μας. Ο κίνδυνος μη εντοπισμού ουσιώδους σφάλματος που οφείλεται σε απάτη είναι υψηλότερος από αυτόν που οφείλεται σε λάθος, καθώς η απάτη μπορεί να εμπεριέχει συμπαιγνία, πλαστογραφία, εσκεμμένες παραλείψεις, ψευδείς διαβεβαιώσεις ή παράκαμψη των δικλίδων εσωτερικού ελέγχου.
* Κατανοούμε τις δικλίδες εσωτερικού ελέγχου που σχετίζονται με τον έλεγχο, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την διατύπωση γνώμης επί της αποτελεσματικότητας των δικλίδων εσωτερικού ελέγχου του Συνεταιρισμού.
* Αξιολογούμε την καταλληλότητα των λογιστικών αρχών και μεθόδων που χρησιμοποιήθηκαν και το εύλογο των λογιστικών εκτιμήσεων και των σχετικών γνωστοποιήσεων που έγιναν από τη Διοίκηση.
* Αποφαινόμαστε για την καταλληλότητα της χρήσης από τη διοίκηση της λογιστικής αρχής της συνεχιζόμενης δραστηριότητας και με βάση τα ελεγκτικά τεκμήρια που αποκτήθηκαν για το εάν υπάρχει ουσιώδης αβεβαιότητα σχετικά με γεγονότα ή συνθήκες που μπορεί να υποδηλώνουν ουσιώδη αβεβαιότητα ως προς την ικανότητα του Συνεταιρισμού να συνεχίσει τη δραστηριότητά της. Εάν συμπεράνουμε ότι υφίσταται ουσιώδης αβεβαιότητα, είμαστε υποχρεωμένοι στην έκθεση ελεγκτή να επιστήσουμε την προσοχή στις σχετικές γνωστοποιήσεις των οικονομικών καταστάσεων ή εάν αυτές οι γνωστοποιήσεις είναι ανεπαρκείς να διαφοροποιήσουμε τη γνώμη μας. Τα συμπεράσματά μας βασίζονται σε ελεγκτικά τεκμήρια που αποκτώνται μέχρι την ημερομηνία της έκθεσης ελεγκτή. Ωστόσο, μελλοντικά γεγονότα ή συνθήκες ενδέχεται να έχουν ως αποτέλεσμα ο Συνεταιρισμός να παύσει να λειτουργεί ως συνεχιζόμενη δραστηριότητα.
* Αξιολογούμε τη συνολική παρουσίαση, τη δομή και το περιεχόμενο των οικονομικών καταστάσεων, συμπεριλαμβανομένων των γνωστοποιήσεων, καθώς και το κατά πόσο οι οικονομικές καταστάσεις απεικονίζουν τις υποκείμενες συναλλαγές και τα γεγονότα με τρόπο που επιτυγχάνεται η εύλογη παρουσίαση.

Μεταξύ άλλων θεμάτων, κοινοποιούμε στη διοίκηση, το σχεδιαζόμενο εύρος και το χρονοδιάγραμμα του ελέγχου, καθώς και σημαντικά ευρήματα του ελέγχου, συμπεριλαμβανομένων όποιων σημαντικών ελλείψεων στις δικλίδες εσωτερικού ελέγχου εντοπίζουμε κατά τη διάρκεια του ελέγχου μας.

**Έκθεση επί Άλλων Νομικών και Κανονιστικών Απαιτήσεων**

Επαληθεύσαμε τη συμφωνία και την αντιστοίχιση του περιεχομένου της Έκθεσης Διαχείρισης του Διοικητικού Συμβουλίου με τις συνημμένες οικονομικές καταστάσεις. Με βάση τη γνώση που αποκτήσαμε κατά τον έλεγχό μας, για τον Αγροτικό Συνεταιρισμό ΛΕΥΚΑΔΑΣ «ΤΑΟΛ » και το περιβάλλον του, δεν έχουμε εντοπίσει ουσιώδεις ανακρίβειες στην Έκθεση Διαχείρισης του Διοικητικού της Συμβουλίου.

Αθήνα, 09 Οκτωβρίου 2024

|  |
| --- |
| **ΑΠΟΣΤΟΛΟΣ ΓΕΩΡΓΙΟΥ ΡΟΥΣΑΣ**  |
| Ορκωτός Ελεγκτής Λογιστής |
| Α.Μ. ΣΟΕΛ 26511 |
|  |
| ΣΟΛ Α.Ε. |
| Μέλος Δικτύου Crowe Global |
| Φωκ. Νέγρη 3, 112 57 Αθήνα |
| Α.Μ. ΣΟΕΛ 125 |

# Ισολογισμός της 31.12.2022

|  |
| --- |
| **ΑΓΡΟΤΙΚΟΣ ΟΙΝΟΠΟΙΗΤΙΚΟΣ & ΕΛΑΙΟΥΡΓΙΚΟΣ ΣΥΝΕΤΑΙΡΙΣΜΟΣ ΛΕΥΚΑΔΑΣ «ΤΑΟΛ»** |
| **Ισολογισμός 31ης Δεκεμβρίου 2022 – Ατομικές χρηματοοικονομικές καταστάσεις - (Χρηματοοικονομικά στοιχεία σε κόστος κτήσης)** |
| **Ποσά σε ευρώ** |
|   | **1/1-31/12/22** |  | **1/1-31/12/21** |
| **Μη κυκλοφορούντα περιουσιακά στοιχεία** |  |  |   |
| *Ενσώματα πάγια* |  |  |   |
| Ακίνητα | 4.181.667,18 |  | 4.242.459,18 |
| Μηχανολογικός εξοπλισμός | 12.151,15 |  | 24.044,40 |
| Λοιπός εξοπλισμός | 23.312,76 |  | 26.788,63 |
| Επενδύσεις σε ακίνητα | 3.103.026,35 |  | 3.211.026,35 |
| ***Σύνολο*** | ***7.320.157,44*** |  | ***7.504.318,56*** |
| *Άυλα πάγια στοιχεία* |  |  |  |
| Λοιπά άυλα | 0,18 |  | 0,18 |
| ***Σύνολο*** | ***0,18*** |  | ***0,18*** |
| *Χρηματοοικονομικά περιουσιακά στοιχεία* |  |  |  |
| Λοιποί συμμετοχικοί τίτλοι | 47.167,19 |  | 47.167,19 |
| Λοιπά | 16.684,15 |  | 16.684,15 |
| ***Σύνολο*** | ***63.851,34*** |  | ***63.851,34*** |
| **Σύνολο μη κυκλοφορούντων** | **7.384.008,96** |  | **7.568.170,08** |
| **Κυκλοφορούντα περιουσιακά στοιχεία** |  |  |  |
| *Αποθέματα* |  |  |  |
| Έτοιμα και ημιτελή προϊόντα | 2.048,34 |  | 2.048,34 |
| Εμπορεύματα | 239.759,83 |  | 219.326,21 |
| Πρώτες ύλες και διάφορα υλικά | 24.235,58 |  | 24.235,58 |
| Προκαταβολές για αποθέματα | 4.055,58 |  | 6.311,53 |
| ***Σύνολο*** | ***270.099,33*** |  | ***251.921,66*** |
| *Χρηματοοικονομικά στοιχεία και προκαταβολές* |  |  |  |
| Εμπορικές απαιτήσεις | 61.905,92 |  | 53.741,54 |
| Δουλευμένα έσοδα περιόδου | 1.743,32 |  | 1.743,32 |
| Λοιπές απαιτήσεις | 388.416,97 |  | 387.119,85 |
| Προπληρωμένα έξοδα | 0 |  | 679,40 |
| Ταμειακά διαθέσιμα και ισοδύναμα | 227.052,76 |  | 92.992,23 |
| ***Σύνολο*** | **679.118,97** |  | **536.276,34** |
| **Σύνολο κυκλοφορούντων** | **949.218,30** |  | **788.198,00** |
| **Σύνολο ενεργητικού** | **8.333.227,26** |  | **8.356.368,08** |
| **Καθαρή θέση** |  |  |  |
| *Καταβλημένα κεφάλαια* |  |  |  |
| Κεφάλαιο | 292.896,38 |  | 286.715,39 |
| ***Σύνολο*** | ***292.896,38*** |  | ***286.715,39*** |
| *Αποθεματικά και αποτελέσματα εις νέο* |  |  |  |
| Αποθεματικά νόμων ή καταστατικού | 6.016.369,87 |  | 6.016.369,87 |
| Αφορολόγητα αποθεματικά | 4.288.850,01 |  | 4.288.850,01 |
| Αποτελέσματα εις νέο | -6.004.638,96 |  | -5.912.967,92 |
| ***Σύνολο*** | ***4.300.580,92*** |  | ***4.392.251,96*** |
| **Σύνολο καθαρής θέσης** | **4.593.477,30** |  | **4.678.967,35** |
| **Υποχρεώσεις** |  |  |  |
| *Μακροπρόθεσμες υποχρεώσεις* |  |  |  |
| Δάνεια | 0 |  | 0,00 |
| Λοιπές μακροπρόθεσμες υποχρεώσεις | 12.937,98 |  | 11.487,98 |
| Κρατικές επιχορηγήσεις | 85.682,81 |  | 89.190,62 |
| ***Σύνολο*** | ***98.620,79*** |  | ***100.678,60*** |
| Βραχυπρόθεσμες υποχρεώσεις |  |  |  |
| Τραπεζικά δάνεια | 1.718.690,61 |  | 1.718.690,61 |
| Βραχυπρόθεσμο μέρος μακροπροθέσμων δανείων | 1.314.624,36 |  | 1.202.750,73 |
| Εμπορικές υποχρεώσεις | 200.478,29 |  | 168.147,61 |
| Λοιποί φόροι και τέλη | 33.358,31 |  | 46.713,65 |
| Οργανισμοί κοινωνικής ασφάλισης | 188.596,05 |  | 217.213,16 |
| Λοιπές υποχρεώσεις | 185.381,55 |  | 223.206,37 |
| ***Σύνολο*** | **3.641.129,17** |  | **3.576.722,13** |
| **Σύνολο υποχρεώσεων** | 3.739.749,96 |  | 3.677.400,73 |
| **Σύνολο καθαρής θέσης, προβλέψεων και υποχρεώσεων** | **8.333.227,26** |  | **8.356.368,08** |

# Κατάσταση αποτελεσμάτων κατά λειτουργία

|  |
| --- |
| **ΑΓΡΟΤΙΚΟΣ ΟΙΝΟΠΟΙΗΤΙΚΟΣ & ΕΛΑΙΟΥΡΓΙΚΟΣ ΣΥΝΕΤΑΙΡΙΣΜΟΣ ΛΕΥΚΑΔΑΣ «ΤΑΟΛ»** |
| **Κατάσταση Αποτελεσμάτων της 31/12/2022 κατά λειτουργία – Ατομικές χρηματοοικονομικές καταστάσεις** |
|   | **Σημείωση** | **1/1-31/12/22** |  | **1/1-31/12/21** |
| Κύκλος εργασιών (καθαρός) |  | 1.776.259,35 |  | 1.539.419,64 |
| Κόστος πωλήσεων |  | -1.285.848,86 |  | -1.203.738,70 |
| **Μικτό αποτέλεσμα** |  | **490.410,49** |  | **335.680,94** |
| Λοιπά συνήθη έσοδα |  | 227.757,73 |  | 183.292,18 |
|  |  | **718.168,22** |  | **518.973,12** |
| Έξοδα διοίκησης |  | -309.141,66 |  | -302.911,79 |
| Έξοδα διάθεσης |  | -380.036,77 |  | -342.397,94 |
| Λοιπά έξοδα και ζημιές |  | -7.293,52 |  | -2.874,03 |
| Λοιπά έσοδα και κέρδη |  | 3.513,04 |  | 5.060,32 |
| **Αποτελέσματα προ τόκων και φόρων** |  | **25.209,31** |  | **-124.150,32** |
| Πιστωτικοί τόκοι και συναφή έσοδα |  | 0 |  | 7,95 |
| Χρεωστικοί τόκοι και συναφή έξοδα |  | -116.880,35 |  | -104.387,44 |
| **Αποτέλεσμα προ φόρων** |  | **-91.671,04** |  | **-228.529,81** |
| Φόροι εισοδήματος |  | 0 |  | 0,00 |
| **Αποτέλεσμα περιόδου μετά από φόρους** |  | **-91.671,04** |  | **-228.529,81** |
|  |  |  |  |  |

**ΠΡΟΣΑΡΤΗΜΑ (Μικρών Οντοτήτων )**

**Άρθρο 29 Ν.4308/2014: Προσάρτημα επί των χρηματοοικονομικών καταστάσεων**

# 1. Πληροφορίες σχετικές με τον Συνεταιρισμό

α) Επωνυμία: **ΑΓΡΟΤΙΚΟΣ ΟΙΝΟΠΟΙΗΤΙΚΟΣ & ΕΛΑΙΟΥΡΓΙΚΟΣ ΣΥΝΕΤΑΙΡΙΣΜΟΣ ΛΕΥΚΑΔΑΣ ΤΑΟΛ**

β) Νομικός τύπος: ΑΓΡΟΤΙΚΟΣ ΣΥΝΕΤΑΙΡΙΣΜΟΣ

γ) Περίοδος αναφοράς: 1.1.2022 - 31.12.2022

δ) Διεύθυνση της έδρας: Γολέμη 5-7, Λευκάδα, 31100, ΛΕΥΚΑΔΑΣ

ε) Α.ΦΜ:.096007082

ΓΕ.ΜΗ: Δεν έχει (απαλλαγή εγγραφής σε εμπορικό επιμελητήριο(Ν.4015/2011)

στ) Η διοίκηση εκτιμά ότι η παραδοχή της συνεχιζόμενης δραστηριότητας είναι ενδεδειγμένη για την κατάρτιση των χρηματοοικονομικών καταστάσεων.

ζ) O Συνεταιρισμός ανήκει στην κατηγορία, μικρή οντότητα.

η) Η διοίκηση δηλώνει ότι οι χρηματοοικονομικές καταστάσεις έχουν καταρτιστεί σε πλήρη συμφωνία με τον παρόντα νόμο.

θ) Τα ποσά των χρηματοοικονομικών καταστάσεων εκφράζονται σε ευρώ, που αποτελεί το λειτουργικό νόμισμα του Συνεταιρισμού.

ι) Τα ποσά δεν έχουν στρογγυλοποιηθεί εκτός αν αναφέρεται διαφορετικά.

# 2. Παράγοντες που θέτουν σε κίνδυνο την προοπτική του Συνεταιρισμού ως συνεχιζόμενης δραστηριότητας

Στην παρούσα χρήση η Διοίκηση του Συνεταιρισμού εντόπισε τα κατωτέρω:

**α)** Οι συσσωρευμένες ζημιές ανέρχονται στο ποσό των € 6.004.638,96 και οι ζημίες της χρήσης ανήλθαν στο ποσό των € 91.671,04 .

**β)** Το σύνολο της Καθαρής θέσης είναι θετικό και ανέρχεται στο ποσό των € 4.593.477,30 .

**γ)** Το σύνολο των βραχυπρόθεσμων υποχρεώσεων του Συνεταιρισμού ανέρχεται σε € 3.641.129,17 έναντι βραχυπρόθεσμων απαιτήσεων ποσού € 949.218,30.

**δ)** Υφίστανται υποχρεώσεις από ασφαλιστικές εισφορές την 31.12.2022 ποσού € 188.596,05 . Οι οφειλές προς τον ΕΦΚΑ(πρώην ΙΚΑ) στις 27.05.2019, εντάχθηκαν στις ευνοϊκές διατάξεις του Ν.4611/2019 και ρυθμίστηκαν σε 120 δόσεις και θα αποπληρωθούν τμηματικά μέχρι στις 31.07.2029 με ποσό μηνιαίας δόσης € 2.328,15.Το υπόλοιπο της ρυθμισμένης υποχρέωσης στις 31.12.2022 ανέρχεται σε € 171.184,56 .

**ε)** Το μεγαλύτερο μέρος των υποχρεώσεων ήτοι ποσό € 3.033.314,97 αφορά τραπεζικά δάνεια τα οποία οφείλονται στην ΑΤΕ Υ.Ε.Ε. Από τα οφειλόμενα δάνεια ποσό € 1.314.624,36 έχουν καταστεί ληξιπρόθεσμα και ποσό € 1.718.690,61 αφορά άτοκο δάνειο που θα εξοφληθούν από την πώληση ακινήτων επί της οδού Ακαρνανίας στη Λευκάδα, στην Βασιλική και στο Κάστρο.

Για την αντιμετώπιση των προβλημάτων ρευστότητας, η διοίκηση είχε αναθέσει σε εταιρεία συμβούλων να εκπονήσει μελέτη για «ΠΑΡΟΥΣΙΑΣΗ ΑΠΟΛΟΓΙΣΤΙΚΩΝ ΟΙΚΟΝΟΜΙΚΩΝ ΣΤΟΙΧΕΙΩΝ ΟΙΚΟΝΟΜΙΚΟΥ ΠΡΟΒΛΗΜΑΤΟΣ ΚΑΘΩΣ ΚΑΙ ΤΡΟΠΟΣ ΑΠΟΠΛΗΡΩΜΗΣ ΟΦΕΙΛΩΝ ΜΕ ΠΡΟΒΛΕΠΟΜΕΝΑ ΑΠΟΤΕΛΕΣΜΑΤΑ & ΤΑΜΕΙΑΚΕΣ ΡΟΕΣ» για τα έτη 2020-2025, σύμφωνα με την οποία προβλέπεται θετική μελλοντική πορεία του Συνεταιρισμού.

Καταρτίστηκαν μελέτες τον 11ο2020 και τον 3ο /2021. Το Δ.Σ. συγκάλεσε έκτακτη Γ.Σ. για την έγκριση της μελέτης (business plan) τον Νοέμβριο του 2020, μέσω τηλεδιάσκεψης, λόγω της πανδημίας του κορωνοϊού ,αλλά δεν κατέστη δυνατό να πραγματοποιηθεί. Στη συνέχεια το Δ.Σ. ξανασυγκάλεσε έκτακτη Γ.Σ. τον Μάρτιο του 2021, μέσω τηλεδιάσκεψης, λόγω της πανδημίας του κορωνοϊού covid, αλλά δεν κατέστη δυνατόν να πραγματοποιηθεί. Τελικά πραγματοποιήθηκε Γ.Σ. τον 5ο /2021.

Στην μελέτη που εκπονήθηκε τον 3ο /2021 προβλέπονταν τα εξής :

*Από τα ταμειακά διαθέσιμα προς εξυπηρέτηση του τραπεζικού δανεισμού προκύπτει ότι ο Συνεταιρισμός μπορεί να καταβάλει συνολικά, τόκους και κεφάλαιο, περίπου 75 χιλ. για τα πρώτα δύο έτη και το ποσό των 135 -175 χιλ. (αυξανόμενα κάθε έτος) για τα επόμενα 6 έτη και αυξάνοντας. Ποιο συγκεκριμένα αιτούμεθα τα εξής από συνολικές οφειλές € 2.838.690,61*

*Από τις πωλήσεις δύο ακινήτων θα εισπραχθεί συνολικό ποσό 1,505 εκ. που αφού πρώτα εξοφληθούν υποχρεώσεις προς ελληνικό δημόσιο και ΕΦΚΑ το εναπομένων ποσό ~1,275 εκ. θα αποτελέσει την προκαταβολή μαζί με τις 92 χιλ. για την ρύθμιση ήτοι θα δοθεί σύνολο για την ρύθμιση χρεών € 1.367.000,00*

*Μετά την προκαταβολή και την prorata απομείωση των συμβατικών υποχρεώσεων έχουμε συνολική υποχρέωση προς εξόφληση αρχής γενομένης το 2021 €1.471.690,61η οποία θα πληρωθεί ως εξής*

*Διάρκεια αποπληρωμής 8 έτη.*

*• Euribor(3m) + 3,5% (πλέον εισφοράς Ν.128/75, 0,12%)*

*Απομένει Ένα balloon στο τέλος της 8/ετίας ποσού €765.148 που θα αποπληρώνεται από τη πώληση ακινήτων του συνεταιρισμού .Το αμέσως επόμενο διάστημα θα ανακοινωθεί η πώληση ακινήτων στην Βροντισμένη και τη Βασιλική . Το τίμημα της πώλησης θα πηγαίνει κατά 70% στη μείωση του balloon και κατά 30% στην απομείωση του αντίστοιχου ρυθμιζόμενου ποσού.*

Επίσης η διοίκηση του Συνεταιρισμού έχει αποφασίσει να κάνει διαγωνισμούς για πώληση ακίνητων του σύμφωνα με αποφάσεις της Γ.Σ..

*Στις 10.05.2023 με βάση το υπ’αριθμ 13221 προσύμφωνο αγοραπωλησίας ακίνητου της συμβολαιογράφου Αθηνών Μαρία Νικόλαου Τρούσα συμφωνήθηκε υπό όρους η πώληση του ακίνητου στην περιοχή Κάστρου Λευκάδας στην εταιρεία Notion ΑΝΑΠΤΥΞΗ ΑΚΙΝΗΤΩΝ ΑΕ me τίμημα πώλησης € 1.275.000,00.*

*Στις 28.07.2023 με βάση το υπ’αριθμ 1635 προσύμφωνο αγοραπωλησίας ακίνητου της συμβολαιογράφου Αθηνών Γκίνη Ελένη συμφωνήθηκε υπό όρους η πώληση του ακίνητου στην περιοχή της Λευκάδας στην εταιρεία ΛΕΥΚΑΣ ΠΕΡΣΕΟΥΣ ΜΟΝΟΠΡΟΣΩΠΗ ΙΚΕ ΑΕ με τίμημα πώλησης € 230.000,00.*

*Στις 13-5-2024 εκδόθηκε από το Μονομελές Πρωτοδικείο Λευκάδας η υπ΄ αρ. 192/2024 απόφαση (διαδικασία εκούσιας δικαιοδοσίας) για διόρθωση κτηματολογικών εγγραφών και διαχωρισμό ΚΑΕΚ επί δύο ακινήτων ιδιοκτησίας του Συν/σμού, στο Κάστρο. Στη συνέχεια κατατέθηκε σχετικό αίτημα στο Κτηματολόγιο και αναμένεται η διόρθωση των κτηματολογικών εγγραφών και ο διαχωρισμός ΚΑΕΚ επί των δύο ακινήτων . Για τον λόγο αυτό, δεν έχουν ολοκληρωθεί, η πώληση του ενός εκ των δύο ακινήτων και η ρύθμιση των οφειλών του Συν/σμού προς την ATE Υ.Ε.Ε..*

*Με βάση την υπ’αριθμ 167029/10-10-2022 επιστολή PQH προς τον Συνεταιρισμό και με ημερομηνία υπολογισμού των οφειλών στις 03.05.2022 η συνολική οφειλή του ΤΑΟΛ ανέρχεται σε € 2.961.346. Με την ολοκλήρωση πώληση των παραπάνω ακίνητων και εξοφληθούν οι οφειλές προς το Δημόσιο, ποσό € 1.372.014 θα είναι προκαταβολή για τα οφειλόμενα ποσά των δανείων και ποσό € 1.589.333 θα ρυθμισθεί σε 96 δόσεις και η πληρωμή του αναλύεται παρακάτω*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **ΕΝΔΕΙΚΤΙΚΟΣ ΠΙΝΑΚΑΣ ΑΠΟΠΛΗΡΩΜΗΣ ΥΠΟΛΟΠΟΥ ΔΑΝΕΙΩΝ ΤΑΟΛ βάση επιστολής με αριθ πρωτ 167029/PQH 10-10-2022)και λαμβάνοντας υπόψη τα δανειακά υπόλοιπα και τα στοιχεία επιτοκίων με ημερομηνία 03/05/2022,** **όπως και τα υπόλοιπα οφειλών προς το Ελληνικό Δημόσιο και Ασφαλιστικούς**  |
|   | **ΤΟΚΟΙ** | **ΧΡΕΟΛΥΣΙΟ** | **ΣΥΝΟΛΙΚΗ ΔΟΣΗ** | **ΕΠΙΠΛΕΟΝ: ΤΟΚΟΧΡΕΟΛΥΣΙΟ 45/2007** | **ΣΥΝΟΛΙΚΕΣ ΚΑΤΑΒΟΛΕΣ 12ΜΗΝΟΥ** |
| **1o έτος Άθροισμα** | 53.620,16 | 30.000,00 | 83.620,16 | 13.603,32 | 97.223,45 |
| **2ο έτος Άθροισμα** | 52.235,52 | 48.000,00 | 100.235,52 | 13.603,32 | 113.838,80 |
| **3ο έτος Άθροισμα** | 50.497,92 | 844.000,00 | 894.497,92 | 13.603,32 | 908.101,20 |
| **4ο έτος Άθροισμα** | 18.840,20 | 114.594,00 | 133.434,16 | 13.603,32 | 147.037,45 |
| **5ο έτος Άθροισμα** | 14.691,90 | 114.594,00 | 129.285,86 | 13.603,32 | 142.889,15 |
| **6ο έτος Άθροισμα** | 10.543,60 | 114.594,00 | 125.137,56 | 13.603,32 | 138.740,85 |
| **7ο έτος Άθροισμα** | 6.395,30 | 114.594,00 | 120.989,25 | 13.603,32 | 134.592,55 |
| **8ο έτος Άθροισμα** | 2.247,00 | 114.594,00 | 116.840,95 | 13.603,32 | 130.444,25 |
| **Γενικό Άθροισμα** | **209.071,60** | **1.494.970,00** | **1.704.041,38** | **108.826,56** | **1.812.867,70** |

Ύστερα από τα ανωτέρω, η Διοίκηση εκτιμά ότι θα υπάρξει η δυνατότητα εξυπηρέτησης των δανείων στο άμεσο μέλλον. Κατά συνέπεια οι παρούσες χρηματοοικονομικές καταστάσεις έχουν καταρτιστεί στη βάση της δυνατότητας ομαλής συνέχισης των δραστηριοτήτων του Συνεταιρισμού και ως εκ τούτου δεν περιλαμβάνουν προσαρμογές, οι οποίες θα ήταν αποτέλεσμα της αδυναμίας ομαλής συνέχισης της δραστηριότητας του Συνεταιρισμού και σχετίζονται με την ανάκτηση και την ταξινόμηση των περιουσιακών στοιχείων του ενεργητικού και την ταξινόμηση των υποχρεώσεων και με τις απαιτούμενες γνωστοποιήσεις

# 3. Λογιστικές αρχές και μέθοδοι

Η σύνταξη των οικονομικών καταστάσεων προϋποθέτει την άσκηση κρίσης και την διενέργεια εκτιμήσεων από την διοίκηση, τα οποία επηρεάζουν την εφαρμογή των λογιστικών πολιτικών, τα αναγνωριζόμενα ποσά των εσόδων, εξόδων, περιουσιακών στοιχείων, υποχρεώσεων και γνωστοποιήσεων. Αυτές οι εκτιμήσεις και παραδοχές βασίζονται στην εμπειρία του παρελθόντος και σε λοιπούς παράγοντες που θεωρείται ότι είναι εύλογα για τις περιστάσεις. Τα πραγματικά γεγονότα όμως, μπορεί να διαφέρουν από αυτές τις εκτιμήσεις. Οι εκτιμήσεις και οι σχετικές παραδοχές επανεκτιμούνται σε συνεχή βάση.

Οι λογιστικές εκτιμήσεις γίνονται κυρίως για τον υπολογισμό των αποσβέσεων των παγίων, τις συμμετοχές, την απομείωση των απαιτήσεων, τις προβλέψεις και την εκτίμηση της εύλογης αξίας εφόσον επιλέγεται η εφαρμογή της.

**3.1. Ακολουθούμενες λογιστικές αρχές και μέθοδοι**

﻿ Ο Συνεταιρισμός για τα επιμέρους στοιχεία των χρηματοοικονομικών καταστάσεων εφαρμόζει τις ακόλουθες λογιστικές αρχές και μεθόδους, στα πλαίσια της βασικής αρχής του δουλευμένου.

**3.1.1. Ενσώματα πάγια περιουσιακά στοιχεία**

**α) Αρχική καταχώριση**

Τα ενσώματα πάγια περιουσιακά στοιχεία καταχωρίζονται αρχικά στο κόστος κτήσεως, το οποίο περιλαμβάνει κάθε δαπάνη που απαιτείται για να έλθει το στοιχείο στην παρούσα κατάσταση ή θέση ή επιδιωκόμενη χρήση.

**β) Μεταγενέστερη αποτίμηση**

Μεταγενέστερα της αρχικής καταχωρίσεως πάγια περιουσιακά στοιχεία αποτιμούνται στο αποσβέσιμο κόστος (αρχικό κόστος κτήσεως, πλέον κάθε μεταγενέστερη δαπάνη που πληροί τον ορισμό του περιουσιακού στοιχείου, μείον σωρευμένες αποσβέσεις και ζημίες απομειώσεως).

Οι αποσβέσεις των ενσωμάτων παγίων υπολογίζονται με την σταθερή μέθοδο μέσα στην ωφέλιμη ζωή τους, η οποία εκτιμήθηκε ως ακολούθως:

* Κτίρια και τεχνικά έργα: 25 έτη. Ετήσιος Συντελεστής απόσβεσης 4%.
* Μηχανήματα - Τεχνικές εγκαταστάσεις και λοιπός μηχανολογικός εξοπλισμός: 10 έτη. Ετήσιος Συντελεστής απόσβεσης 10%.
* Μεταφορικά μέσα επιβατικά: 6.25 έτη. Ετήσιος Συντελεστής απόσβεσης 16%.
* Μεταφορικά μέσα φορτηγά κ.λπ.: 8,33 έτη. Ετήσιος Συντελεστής απόσβεσης 12%.
* Έπιπλα και εξοπλισμός γραφείων: 10 έτη. Ετήσιος Συντελεστής απόσβεσης 10%.
* Ηλεκτρονικοί Υπολογιστές: 5 έτη - Ετήσιος Συντελεστής απόσβεσης 20%

Ζημία απομειώσεως καταχωρίζεται όταν εκτιμάται ότι η λογιστική αξία του στοιχείου έχει υπερβεί την ανακτήσιμη αξία του.

Οι λογιστικές αξίες των πάγιων περιουσιακών στοιχείων του Συνεταιρισμού ελέγχονται για απομείωση όταν υπάρχουν ενδείξεις ότι οι λογιστικές αξίες τους είναι μεγαλύτερες από τις ανακτήσιμες. Στην περίπτωση αυτή υπολογίζεται η ανακτήσιμη αξία των πάγιων περιουσιακών στοιχείων και αν οι λογιστικές αξίες υπερβαίνουν την εκτιμώμενη ανακτήσιμη αξία, η σχετική διαφορά καταχωρίζεται ως ζημία απομείωσης στην κατάσταση αποτελεσμάτων. Το ανακτήσιμο ποσό των περιουσιακών στοιχείων είναι το μεγαλύτερο μεταξύ της εύλογης αξίας (μείον τα απαιτούμενα για την πώληση έξοδα) και της αξίας χρήσεως αυτών.

**γ) Διαγραφή**

Τα ενσώματα πάγια στοιχεία διαγράφονται κατά την πώλησή τους ή αν ο Συνεταιρισμός δεν αναμένει μελλοντικά οικονομικά οφέλη από τη χρησιμοποίησή τους ή την πώλησή τους.

**3.1.2. Άυλα πάγια περιουσιακά στοιχεία**

Τα άυλα πάγια περιουσιακά στοιχεία αφορούν λογισμικά προγράμματα.

Η αξία των λογισμικών προγραμμάτων περιλαμβάνει το κόστος αγοράς λογισμικών προγραμμάτων καθώς και κάθε δαπάνη που έχει πραγματοποιηθεί προκειμένου αυτά να τεθούν σε καθεστώς λειτουργίας, μειωμένη κατά το ποσό των σωρευμένων αποσβέσεων και τυχόν απομειώσεων της αξίας τους. Σημαντικές μεταγενέστερες δαπάνες κεφαλαιοποιούνται στα λογισμικά προγράμματα όταν προσαυξάνουν την απόδοση τους πέραν των αρχικών προδιαγραφών.

Η απόσβεση των λογισμικών προγραμμάτων λογίζεται βάσει της σταθερής μεθόδου αποσβέσεως σε 5 έτη.

Η απόσβεση όλων των ανωτέρω στοιχείων περιλαμβάνεται στην κατάσταση αποτελεσμάτων

**3.1.3. Χρηματοοικονομικά περιουσιακά στοιχεία**

**3.1.3.1. Συμμετοχές**

Ο Συνεταιρισμός έχει συμμετοχές στις 31/12/2022, των οποίων το μεγαλύτερο μέρος είναι απαξιωμένο .

**3.1.3.2. Λοιπά χρηματοοικονομικά περιουσιακά στοιχεία**

**α) Αρχική καταχώριση**

Όλα τα χρηματοοικονομικά περιουσιακά στοιχεία καταχωρίζονται αρχικά στο κόστος κτήσεως, δηλαδή στο κόστος που απαιτήθηκε για την απόκτηση τους. Το κόστος κτήσεως περιλαμβάνει το σύνολο των ταμειακών διαθεσίμων (ή ταμειακών ισοδύναμων) ή την εύλογη αξία άλλου ανταλλάγματος που διατέθηκε για την απόκτηση, πλέον δαπάνες αγοράς.

**β) Μεταγενέστερη αποτίμηση**

Μεταγενέστερα της αρχικής καταχωρίσεως, τα χρηματοοικονομικά περιουσιακά στοιχεία αποτιμούνται στο κόστος κτήσεώς τους (ονομαστικά ποσά) μείον τυχόν ζημίες απομειώσεως, εκτός από τα έντοκα χρηματοοικονομικά περιουσιακά στοιχεία, τα οποία, όταν τα ποσά, ο χρόνος λήξεώς τους ή το επιτόκιο είναι σημαντικά, αποτιμούνται στο αποσβέσιμο κόστος με τη μέθοδο του πραγματικού επιτοκίου (ή με τη σταθερή μέθοδο).

Ζημία απομειώσεως προκύπτει όταν η λογιστική αξία του στοιχείου είναι μεγαλύτερη από το ποσό που η οντότητα εκτιμά ότι θα ανακτήσει από το στοιχείο αυτό.

﻿Το ποσό που η οντότητα εκτιμά ότι θα ανακτήσει από ένα χρηματοοικονομικό περιουσιακό στοιχείο είναι το μεγαλύτερο από:

* Την παρούσα αξία του ποσού που εκτιμάται ότι θα ληφθεί από το περιουσιακό στοιχείο, υπολογιζόμενη με τη χρήση του αρχικού πραγματικού επιτοκίου.
* Την εύλογη αξία του στοιχείου, μειωμένη με το απαιτούμενο κόστος πωλήσεως.

﻿Οι ζημίες απομειώσεως καταχωρίζονται στην κατάσταση αποτελεσμάτων και αναστρέφονται ως κέρδη σε αυτή, όταν οι συνθήκες που τις προκάλεσαν πάψουν να υφίστανται. Αναστροφή γίνεται μέχρι της αξίας που θα είχε το στοιχείο, εάν δεν είχε καταχωριστεί ζημία απομειώσεως.

Τα δάνεια και οι απαιτήσεις που εκφράζονται σε ξένο νόμισμα αποτιμούνται με την ισοτιμία του ξένου νομίσματος κατά την ημερομηνία του ισολογισμού. Οι σχετικές συναλλαγματικές διαφορές καταχωρίζονται στα αποτελέσματα.

**γ) Διαγραφή**

Ένα χρηματοοικονομικό περιουσιακό στοιχείο διαγράφεται όταν και μόνον όταν εκπνεύσουν τα συμβατικά δικαιώματα επί των ταμιακών ροών του στοιχείου ή μεταβιβαστούν ουσιαστικά όλοι οι κίνδυνοι και τα οφέλη που προκύπτουν από την κυριότητα του στοιχείου αυτού.

**3.1.4. Φόροι εισοδήματος**

**3.1.4.1. Τρέχων φόρος**

Ο τρέχων φόρος εισοδήματος περιλαμβάνει:

* Τον φόρο εισοδήματος που προκύπτει με βάση τις διατάξεις της εκάστοτε ισχύουσας φορολογικής νομοθεσίας.
* Τον φόρο εισοδήματος και τις προσαυξήσεις που προκύπτουν από τον φορολογικό έλεγχο.

Οι διαφορές του φορολογικού ελέγχου, καταχωρίζονται στην κατάσταση αποτελεσμάτων της χρήσεως, κατά την οποία βεβαιώνονται από τις φορολογικές αρχές και γίνονται αποδεκτές από τον Συνεταιρισμό.

**3.1.4.2. Αναβαλλόμενοι φόροι**

Αναβαλλόμενοι φόροι προκύπτουν όταν υπάρχουν προσωρινές (αναστρέψιμες) διαφορές μεταξύ λογιστικής αξίας και φορολογικής βάσεως στοιχείων του ισολογισμού.

Ο Συνεταιρισμός δεν έχει επιλέξει την καταχώριση αναβαλλόμενων φόρων.

**3.1.5. Αποθέματα**

**α) Αρχική καταχώριση**

Τα αποθέματα καταχωρίζονται αρχικά στο κόστος κτήσεως, το οποίο περιλαμβάνει κάθε δαπάνη που απαιτείται για να έλθει κάθε στοιχείο των αποθεμάτων στην παρούσα κατάσταση ή θέση ή επιδιωκόμενη χρήση.

**β) Μεταγενέστερη αποτίμηση**

Μεταγενέστερα της αρχικής καταχωρίσεως, τα αποθέματα αποτιμούνται στην κατ' είδος χαμηλότερη τιμή μεταξύ του κόστους κτήσεως και της καθαρής ρευστοποιήσιμης αξίας τους. Το κόστος κτήσεως προσδιορίζεται με τη μέθοδο της ετήσιας μέσης σταθμικής τιμής (μέση τιμή). Στην περίπτωση αποτιμήσεως στην καθαρή ρευστοποιήσιμη αξία, η ζημία απομειώσεως καταχωρίζεται ως κόστος πωληθέντων, εκτός αν είναι σημαντική, οπότε ενσωματώνεται στο κονδύλι «απομειώσεις περιουσιακών στοιχείων».

**3.1.6. Προκαταβολές και λοιπά μη χρηματοοικονομικά περιουσιακά στοιχεία**

Οι προκαταβολές δαπανών καταχωρίζονται αρχικά στο κόστος κτήσεως (καταβαλλόμενα ποσά) και αποτιμούνται μεταγενέστερα στο αρχικό κόστος κτήσεως, μείον τα χρησιμοποιηθέντα ποσά βάσει της αρχής του δουλευμένου και τυχόν ζημίες απομειώσεως. Η απομείωση των προκαταβολών δαπανών αναφέρεται στην περίπτωση στην οποία ο λήπτης του σχετικού ποσού δεν είναι σε θέση ούτε να εκπληρώσει την δέσμευση που ανέλαβε ούτε να επιστρέψει το υπόλοιπο του ποσού.

﻿Τα λοιπά μη χρηματοοικονομικά περιουσιακά στοιχεία καταχωρίζονται αρχικά στο κόστος κτήσεως και αποτιμούνται μεταγενέστερα στη χαμηλότερη αξία μεταξύ κόστους κτήσεως και ανακτήσιμης αξίας, δηλαδή του ποσού που αναμένεται να ληφθεί.

**3.1.7. Χρηματοοικονομικές υποχρεώσεις**

**α) Αρχική καταχώριση και μεταγενέστερη αποτίμηση**

Οι χρηματοοικονομικές υποχρεώσεις, τόσο κατά την αρχική καταχώριση, όσο και μεταγενέστερα, αποτιμούνται στα ονομαστικά ποσά τους, εκτός από τις μακροπρόθεσμης λήξεως, οι οποίες αποτιμούνται στο αποσβέσιμο κόστος με τη μέθοδο του πραγματικού επιτοκίου. Οι χρηματοοικονομικές υποχρεώσεις που εκφράζονται σε ξένο νόμισμα αποτιμούνται με την ισοτιμία του ξένου νομίσματος κατά την ημερομηνία του ισολογισμού. Οι σχετικές συναλλαγματικές διαφορές καταχωρίζονται στα αποτελέσματα.

**β) Διαγραφή**

Μια χρηματοοικονομική υποχρέωση διαγράφεται όταν και μόνον όταν η συμβατική δέσμευση εκπληρώνεται, ακυρώνεται ή εκπνέει, δηλαδή όταν η συμβατική δέσμευση που την δημιούργησε δεν υφίσταται πλέον.

**3.1.8. Μη χρηματοοικονομικές υποχρεώσεις**

**α) Αρχική καταχώριση και μεταγενέστερη αποτίμηση**

Οι μη χρηματοοικονομικές υποχρεώσεις καταχωρίζονται αρχικά και αποτιμούνται μεταγενέστερα στο ονομαστικό ποσό που αναμένεται να απαιτηθεί για το διακανονισμό τους. Διαφορές που προκύπτουν είτε κατά την επανεκτίμησή είτε κατά το διακανονισμό των μη χρηματοοικονομικών υποχρεώσεων καταχωρίζονται ως κέρδη ή ζημίες της περιόδου στην οποία προκύπτουν.

**β) Διαγραφή**

Μια μη χρηματοοικονομική υποχρέωση διαγράφεται όταν και μόνον όταν η συμβατική δέσμευση εκπληρώνεται, ακυρώνεται ή εκπνέει, δηλαδή όταν η συμβατική δέσμευση που την δημιούργησε δεν υφίσταται πλέον.

**3.1.9. Προβλέψεις**

Οι προβλέψεις καταχωρίζονται αρχικά και αποτιμούνται μεταγενέστερα στο ονομαστικό ποσό που αναμένεται να απαιτηθεί για το διακανονισμό τους, εκτός αν η αποτίμηση στην παρούσα αξία του ποσού που αναμένεται να απαιτηθεί για το διακανονισμό τους έχει σημαντική επίδραση στα ποσά των χρηματοοικονομικών καταστάσεων.

Ειδικότερα, οι προβλέψεις για παροχές σε εργαζομένους μετά την έξοδο από την υπηρεσία, που προκύπτουν από προγράμματα καθορισμένων παροχών, καταχωρίζονται και αποτιμούνται στα προκύπτοντα από τη νομοθεσία ονομαστικά ποσά κατά την ημερομηνία του ισολογισμού.

**3.1.10. Κρατικές επιχορηγήσεις**

Οι κρατικές επιχορηγήσεις που λαμβάνονται για απόκτηση πάγιων στοιχείων καταχωρίζονται ως αναβαλλόμενα έσοδα (έσοδα επόμενων περιόδων) και μεταφέρονται τμηματικά στα αποτελέσματα ως έσοδα κατ' αναλογία των αποσβέσεων των πάγιων στοιχείων για τα οποία ελήφθησαν, ενώ αυτές που λαμβάνονται για κάλυψη εξόδων καταχωρίζονται στα αποτελέσματα ως έσοδα στην ίδια περίοδο που καταχωρίζονται και τα αντίστοιχα έξοδα.

Ο Συνεταιρισμός έχει λάβει κρατικές επιχορηγήσεις

**3.1.11. Έσοδα και έξοδα**

Ο Συνεταιρισμός καταχωρίζει τα έσοδα και τα έξοδα, όταν αυτά καθίστανται δουλευμένα.

Ειδικότερα:

* Τα έσοδα από πώληση αγαθών καταχωρίζονται εντός της περιόδου στην οποία καθίστανται δουλευμένα και εφόσον πληρούνται όλες οι παρακάτω προϋποθέσεις:
* Μεταβιβάζονται στον αγοραστή οι ουσιαστικοί κίνδυνοι και τα οφέλη που συνδέονται με την κυριότητά τους.
* Τα αγαθά γίνονται αποδεκτά από τον αγοραστή.
* Τα οικονομικά οφέλη από τη συναλλαγή μπορούν να αποτιμηθούν αξιόπιστα και θεωρείται σφόδρα πιθανή η εισροή τους στην οντότητα.
* Τα έσοδα από παροχή υπηρεσιών καταχωρίζονται με τη μέθοδο του ποσοστού ολοκληρώσεως.

**3.1.12. Στοιχεία της καθαρής θέσεως**

Τα κονδύλια της καθαρής θέσεως καταχωρίζονται αρχικά και αποτιμούνται μεταγενέστερα στα ονομαστικά ποσά, που έχουν ληφθεί ή καταβληθεί.

**3.1.13. Ενδεχόμενα περιουσιακά στοιχεία και ενδεχόμενες υποχρεώσεις**

Τα στοιχεία αυτά αφορούν ενδεχόμενα δικαιώματα και δεσμεύσεις αντίστοιχα, τα οποία προκύπτουν από γεγονότα του παρελθόντος και η ύπαρξή τους θα επιβεβαιωθεί μόνο από το αν συμβούν ή δεν συμβούν ένα ή περισσότερα αβέβαια μελλοντικά γεγονότα, τα οποία δεν είναι πλήρως υπό τον έλεγχο του Συνεταιρισμού. Τα στοιχεία αυτά γνωστοποιούνται στις σημειώσεις των χρηματοοικονομικών καταστάσεων.

**3.1.14. Γεγονότα μετά την ημερομηνία ισολογισμού**

Οι αξίες των περιουσιακών στοιχείων και των υποχρεώσεων κατά την ημερομηνία του ισολογισμού, προσαρμόζονται, εάν υπάρχει αντικειμενική ένδειξη ότι διορθωτικά γεγονότα μετά την ημερομηνία αυτή επιβάλλουν προσαρμογές της αξίας τους. Οι προσαρμογές αυτές γίνονται για τέτοια γεγονότα, ως την ημερομηνία εγκρίσεως των οικονομικών καταστάσεων από το Διοικητικό Συμβούλιο. Τα μη διορθωτικά, μετά την ημερομηνία του ισολογισμού γεγονότα, γνωστοποιούνται εφόσον είναι σημαντικά, στις σημειώσεις των χρηματοοικονομικών καταστάσεων.

**3.1.15. Σημαντικές λογιστικές εκτιμήσεις και παραδοχές**

Οι εκτιμήσεις και οι παραδοχές αξιολογούνται διαρκώς και βασίζονται στην ιστορική εμπειρία και σε άλλους παράγοντες, συμπεριλαμβανομένων αναμενόμενων μελλοντικών γεγονότων που, υπό τις παρούσες συνθήκες, αναμένεται να πραγματοποιηθούν.

**3.2. Μεταβολή λογιστικών αρχών και μεθόδων, μεταβολές λογιστικών εκτιμήσεων και διόρθωση σφαλμάτων προηγούμενων περιόδων**

**3.2.1. Μεταβολή λογιστικών αρχών και μεθόδων**

Οι μεταβολές λογιστικών αρχών και μεθόδων, καταχωρίζονται με αναδρομική επαναδιατύπωση των χρηματοοικονομικών καταστάσεων όλων των περιόδων που δημοσιοποιούνται μαζί με τις καταστάσεις της τρέχουσας περιόδου, ώστε τα παρουσιαζόμενα κονδύλια να είναι συγκρίσιμα.

Στην παρούσα περίοδο δεν προέκυψε ανάγκη τέτοιας μεταβολής.

**3.2.2 Μεταβολές λογιστικών εκτιμήσεων**

Οι μεταβολές των λογιστικών εκτιμήσεων καταχωρίζονται στην περίοδο, στην οποία διαπιστώνεται ότι προκύπτουν και επηρεάζουν αυτή την περίοδο και μελλοντικές περιόδους, κατά περίπτωση. Οι μεταβολές αυτές δεν καταχωρίζονται αναδρομικά.

**3.2.3. Διόρθωση σφαλμάτων προηγούμενων περιόδων**

Οι διορθώσεις σφαλμάτων καταχωρίζονται με την αναδρομική διόρθωση των χρηματοοικονομικών καταστάσεων όλων των περιόδων που δημοσιοποιούνται μαζί με τις καταστάσεις της τρέχουσας περιόδου.

# 4. Παρεκκλίσεις από τις διατάξεις του νόμου προκειμένου να επιτευχθεί εύλογη παρουσίαση των χρηματοοικονομικών καταστάσεων

Όταν, σε εξαιρετικές περιπτώσεις, ο Συνεταιρισμός παρεκκλίνει από την εφαρμογή μιας διατάξεως του νόμου για να εκπληρώσει την υποχρέωση της εύλογης παρουσιάσεως των χρηματοοικονομικών καταστάσεων, γνωστοποιεί και αιτιολογεί επαρκώς την παρέκκλιση αυτή.

Στην παρούσα περίοδο δεν προέκυψε ανάγκη τέτοιας παρεκκλίσεως.

# 5. Σχέσεις ενός περιουσιακού στοιχείου ή μιας υποχρεώσεως με περισσότερα από ένα κονδύλια του ισολογισμού.

 Στον λογαριασμό του Ενεργητικού «Λοιπές απαιτήσεις» περιλαμβάνεται ποσό € 48.314,75 υπόλογοι διαχειριστές και αντίστοιχα ισόποσο στον Λογαριασμό του Παθητικού Λοιποί Πιστωτές ελλείματα υπό τακτοποίηση.

# 6. Πληροφορίες σχετικά με ενσώματα και άυλα πάγια περιουσιακά στοιχεία

**6.1. Ιδιοχρησιμοποιούμενα ενσώματα πάγια περιουσιακά στοιχεία**

|  |  |  |  |  |  |
| --- | --- | --- | --- | --- | --- |
| **Πίνακας μεταβολών ενσώματων πάγιων στοιχείων ιδιοχρησιμοποιούμενων** | **Γήπεδα** | **Κτίρια**  | **Μηχανολογικός εξοπλισμός** | **Λοιπός εξοπλισμός** | **Λοιπά ενσώματα πάγια(Μεταφορικά** **μέσα)** |
| **Αξία κτήσεως**  |   |   |   |   |   |
| Υπόλοιπο 1.1.2021 | 3.265.500,00 | 1.520.928,11 | 121.878,83 | 55.040,65 | 17.112,60 |
| Προσθήκες περιόδου | 0,00 | 0,00 | 0,00 | 7.030,07 | 2.356,56 |
| Μειώσεις περιόδου |   |   |   |   |   |
| **Υπόλοιπο 31.12.2021** | **3.265.500,00** | **1.520.928,11** | **121.878,83** | **62.070,72** | **19.469,16** |
| **Σωρευμένες αποσβέσεις και απομειώσεις** |   |   |   |   |   |
| Υπόλοιπο 1.1.2021 | 0,00 | 483.176,93 | 85.660,78 | 44.149,08 | 1.944,59 |
| Αποσβέσεις περιόδου |   | 60.792,00 | 12.173,65 | 8.217,38 | 440,20 |
| Μειώσεις αποσβέσεων περιόδου |   | 0,00 |   | 0,00 | 0,00 |
| **Υπόλοιπο 31.12.2021** | **0,00** | **543.968,93** | **97.834,43** | **52.366,46** | **2.384,79** |
| **Καθαρή λογιστική αξία 31.12.2021** | **3.265.500,00** | **976.959,18** | **24.044,40** | **9.704,26** | **17.084,37** |
| **Αξία κτήσεως**  |  |  |  |  |  |
| Υπόλοιπο 1.1.2022 | 3.265.500,00 | 1.520.928,11 | 121.878,83 | 62.070,72 | 19.469,16 |
| Προσθήκες περιόδου | 0,00 | 0,00 | 0,00 | 6.057,84 | 0,00 |
| Μειώσεις περιόδου |   |   |   |  4.699,15  |   |
| **Υπόλοιπο 31.12.2022** | **3.265.500,00** | **1.520.928,11** | **121.878,83** | **63.429,41** | **19.469,16** |
| **Σωρευμένες αποσβέσεις και απομειώσεις** |   |   |   |   |   |
| Υπόλοιπο 1.1.2022 | 0,00 | 543.968,93 | 97.834,43 | 52.366,46 | 2.384,79 |
| Αποσβέσεις περιόδου |   | 60.792,00 | 11.893,25 | 8.338,45 | 419,02 |
| Μειώσεις αποσβέσεων περιόδου |   | 0,00 |   | 3.922,91 | 0,00 |
| **Υπόλοιπο 31.12.2022** | **0,00** | **604.760,93** | **109.727,68** | **56.782,00** | **2.803,81** |
| **Καθαρή λογιστική αξία 31.12.2022** | **3.265.500,00** | **916.167,18** | **12.151,15** | **6.647,41** | **16.665,35** |

**6.2 Επενδυτικά ακίνητα**

|  |  |  |  |
| --- | --- | --- | --- |
| **Αξία κτήσεως**  |   |   |   |
| Υπόλοιπο 1.1.2021 | 1.380.000,00 | 2.700.000,00 | 4.080.000,00 |
| Προσθήκες περιόδου | 0,00 | 0,00 | 0,00 |
| Μειώσεις περιόδου |   |   | 0,00 |
| **Υπόλοιπο 31.12.2021** | 1.380.000,00 | **2.700.000,00** | **4.080.000,00** |
| **Σωρευμένες αποσβέσεις και απομειώσεις** |   |   | 0,00 |
| Υπόλοιπο 1.1.2021 | 0,00 | 760.973,65 | 760.973,65 |
| Αποσβέσεις περιόδου |   | 108.000,00 | 108.000,00 |
| Μειώσεις αποσβέσεων περιόδου |   |   | 0,00 |
| Μεταφορές περιόδου |   |   | 0,00 |
| **Υπόλοιπο 31.12.2021** | **0,00** | **868.973,65** | **868.973,65** |
| **Καθαρή λογιστική αξία 31.12.2021** | **1.380.000,00** | **1.831.026,35** | **3.211.026,35** |
|  |   |   | 0,00 |
| **Αξία κτήσεως**  |   |   | 0,00 |
| Υπόλοιπο 1.1.2022 | 1.380.000,00 | 2.700.000,00 | 4.080.000,00 |
| Προσθήκες περιόδου | 0,00 | 0,00 | 0,00 |
| Μειώσεις περιόδου |   |   | 0,00 |
| **Υπόλοιπο 31.12.2022** | **1.380.000,00** | **2.700.000,00** | **4.080.000,00** |
| **Σωρευμένες αποσβέσεις και απομειώσεις** |   |   | 0,00 |
| Υπόλοιπο 1.1.2022 | 0,00 | 868.973,65 | 868.973,65 |
| Αποσβέσεις περιόδου |   | 108.000,00 | 108.000,00 |
| Μειώσεις αποσβέσεων περιόδου |   |   | 0,00 |
| Μεταφορές περιόδου |   |   | 0,00 |
| **Υπόλοιπο 31.12.2022** | **0,00** | **976.973,65** | **976.973,65** |
| **Καθαρή λογιστική αξία 31.12.2022** | **1.380.000,00** | **1.723.026,35** | **3.103.026,35** |

**6.4. Άυλα πάγια περιουσιακά στοιχεία**

|  |  |
| --- | --- |
| **Αξία κτήσεως**  |   |
| Υπόλοιπο 1.1.2021 | 2.178,91 |
| Προσθήκες περιόδου | 105,00 |
| Mειώσεις περιόδου | 0,00 |
| **Υπόλοιπο 31.12.2021** | **2.283,91** |
| **Σωρευμένες αποσβέσεις και απομειώσεις** |   |
| Υπόλοιπο 1.1.2021 | 2.177,90 |
| Αποσβέσεις περιόδου | 105,83 |
| **Υπόλοιπο 31.12.2021** | **2.283,73** |
| **Καθαρή λογιστική αξία 31.12.2021** | **0,18** |
| **Αξία κτήσεως**  |   |
| Υπόλοιπο 1.1.2022 | 2.283,91 |
| Προσθήκες περιόδου | 0,00 |
| Mειώσεις περιόδου | 0,00 |
| **Υπόλοιπο 31.12.2022** | **2.283,91** |
| **Σωρευμένες αποσβέσεις και απομειώσεις** |   |
| Υπόλοιπο 1.1.2022 | 2.283,73 |
| Αποσβέσεις περιόδου | 0,00 |
| **Υπόλοιπο 31.12.2022** | **2.283,73** |
| **Καθαρή λογιστική αξία 31.12.2022** | **0,18** |

# 7. Προβλέψεις

**7.1 Πρόβλεψη αποζημίωσης προσωπικού λόγω αποχωρήσεως από την υπηρεσία**

Δεν έχει σχηματιστεί πρόβλεψη για αποζημίωση προσωπικού. Οι ενδεχόμενες υποχρεώσεις για παροχές σε εργαζομένους µετά την έξοδο από την υπηρεσία, που προκύπτουν από την εργατική νομοθεσία (Ν. 2112/1920), δεν αναγνωρίζονται στις χρηματοοικονομικές καταστάσεις της 31/12, αλλά καταχωρούνται όταν καταστούν οριστικές.

# 8. Υποχρεώσεις

**8.1 Μακροπρόθεσμες Υποχρεώσεις**

**8.1.1 Δάνεια**

**α) Εξασφαλίσεις δανείων**

 Τα δάνεια του συνεταιρισμού αναλύονται στο παρακάτω πίνακα:

|  |  |  |  |  |  |
| --- | --- | --- | --- | --- | --- |
| **Κωδικός** | **Λογαριασμός** | **Υπόλοιπο 31.12.2022** | **Ληξιπρόθεσμο(1)** | **Βραχυπρόθεσμο μέρος δανείων** | **Μακροπρόθεσμο** |
| 45-10-00-0000 | ΑΤΕ - ΔΑΝΕΙΟ ΡΥΘΜΙΣΗΣ Μ/Μ 15ΕΤΕΣ 31/12/02 734.401,24 | 1.134.612,91 | 1.134.612,91 | 1.134.612,91 | 0,00 |
| 45-10-00-0001 | ΑΤΕ - ΔΑΝΕΙΟ ΕΞΟΔΟΥ ΠΡΟΣΩΠΙΚΟΥ | 180.011,78 | 180.011,78 | 180.011,78 | 0,00 |
| 45-10-00-0004 | ΠΕΙΡΑΙΩΣ - ΔΑΝΕΙΟ ΑΝΟΙΧΤΟΥ ΑΛΛΗΛ.ΛΟΓ/ΜΟΥ 5408070098854 | -0,33 | -0,33 | -0,33 | 0,00 |
| 52-02-00-0000 | ATE ΒΑΝΚ ΔΑΝΕΙΟ ATOKO (ΕΞΟΦ/ΝΟ ΜΕ ΤΙΜΗΜΑ ΠΩΛΗΣΗ ΟΙΚΟΠΕΔ.) | 1.718.690,61 |   | 1.718.690,61 | 0.00 |
|   |   | **3.033.314,97** | **1.314.624,36** | **3.033.314,97** | **0,00** |

Τα δάνεια αυτά αφορούν οφειλές του ΑΣ Συνεταιρισμού Λευκάδας ΤΑΟΛ προς την ΑΤΕ Υ.Ε.Ε.

* ΔΑΝΕΙΟ ΡΥΘΜΙΣΗΣ ΟΦΕΙΛΩΝ Α.Ο.Ε.Σ. ΛΕΥΚΑΔΑΣ

Στις 24/12/2002 μεταξύ της ΕΝΩΣΗΣ ΑΓΡΟΤΙΚΩΝ ΣΥΝ/ΣΜΩΝ ΛΕΥΚΑΔΑΣ «ΤΑΟΛ» και της Α.Τ.Ε. υπεγράφη ρύθμιση των οφειλών της Ένωσης προκειμένου να διασφαλισθεί η βιωσιμότητα αυτής. Σύμφωνα με την ανωτέρω πράξη ρύθμισης η οφειλέτρια Ένωση ευθύνεται έναντι της ΑΤΕ : Α) Με δάνειο αρχικού ποσού € 734.401, 15ετούς διάρκειας και λήξης το έτος 2017. Το υπόλοιπο στις 31/12/2022 είναι € 1.134.612,91 το οποίο έχει καταστεί ληξιπρόθεσμο.

Το ανεξόφλητο υπόλοιπο του κεφαλαίου στις 31.12.2022 είναι € 436.077,97 και τα υπόλοιπο ποσό αφορούν τόκους και έξοδα.

* Μεσοπρόθεσμο επενδυτικό δάνειο ποσού € 180.011,78 το οποίο έχει καταστεί ληξιπρόθεσμο.

Το ανεξόφλητο υπόλοιπο του κεφαλαίου στις 31.12.2022 είναι € 99.942,58 και τα υπόλοιπα ποσά αφορούν τόκους και έξοδα.

* Υπόλοιπο δανείου ποσό € 1.718.690,61 το οποίο θα αποπληρωθεί με τίμημα από πώληση των εξής ακίνητων:

 Οικόπεδο με παλιό Οινοποιείο στη Βασιλική και **2)** Οικόπεδο στο Κάστρο (τριγωνικό 1.774 τ.μ.)

* Μέχρι στις 31.12.2022 υφίστατο καταβεβλημένο ποσό € 97.500,00 το οποίο τηρείτο σε ειδικό λογαριασμό επ’ονόματι του Α.Ο.Ε.Σ. Λευκάδας «ΤΑΟΛ» και θα αχθεί σε πίστωση των οφειλών του.
* Για το σύνολο των ακίνητων ιδιοκτησίας του ΤΑΟΛ υφίσταται εμπράγματες ασφάλειες(υποθήκες) υπέρ της πρώην ΑΤΕ.

﻿**8.1.2 Λοιπές μακροπρόθεσμες υποχρεώσεις**

Οι λοιπές μακροπρόθεσμες υποχρεώσεις αφορούν εγγυήσεις ενοικίων.

**8.1.3 Κρατικές επιχορηγήσεις**

Η κίνηση του λογαριασμού παρατίθεται στον κατωτέρω πίνακα:

|  |  |  |
| --- | --- | --- |
| **Πίνακας μεταβολών Επιχορηγήσεων** | **Χρήση 2022** | **Χρήση 2021** |
| Υπόλοιπο ενάρξεως | **89.190,62** | **92.900,25** |
| Ληφθείσες επιχορηγήσεις εντός της περιόδου | 0 | 0,00 |
| Αποσβέσεις | 3.507,81 | 3.709,63 |
| Υπόλοιπο λήξεως | **85.682,81** | **89.190,62** |

**8.2 Βραχυπρόθεσμες Υποχρεώσεις**

**8.2.1 Εμπορικές υποχρεώσεις**

Οι εμπορικές υποχρεώσεις αναλύονται στον κατωτέρω πίνακα:

|  |  |  |
| --- | --- | --- |
| **Εμπορικές υποχρεώσεις** | **31/12/2022** | **31/12/2021** |
| Υπόλοιπα Προμηθευτών | 138.732,64 | 104.401,91 |
| Επιταγές πληρωτέες | 61.745,65 | 63.745,70 |
| **Σύνολο** | **200.478,29** | **168.147,61** |

**10.2.2 Λοιπές υποχρεώσεις**

Οι λοιπές υποχρεώσεις αναλύονται στον κατωτέρω πίνακα:

|  |  |  |
| --- | --- | --- |
| **Λοιπές υποχρεώσεις** | **31/12/2022** | **31/12/2021** |
| Αποδοχές προσωπικού | 38.820,32 | 71.735,29 |
| Λοιποί πιστωτές | 17.190,79 | 14.429,97 |
| Βραχυπρόθεσμες καταθέσεις μελών | 7.815,46 | 9.642,62 |
| Μακροπρόθεσμες υποχρ. πληρωτέες στην επόμενη χρήση. | 0,00 | 0,00 |
| Λοιπές Βραχυπρόθεσμες υποχρεώσεις | 73.240,23 | 79.974,17 |
| Ελλείμματα υπό τακτοποίηση | 48.314,75 | 47.424,32 |
| Σύνολο | **185.381,55** | **223.206,37** |

# 9. Έσοδα και έξοδα σημαντικού ποσού ή ιδιαίτερης συχνότητας ή σημασίας

Δεν υπάρχουν έσοδα ή έξοδα που είναι ιδιαίτερου ύψους ή ιδιαίτερης συχνότητας ή σημασίας

# 10. Προτεινόμενη διάθεση κερδών

Η κλειόμενη χρήση παρουσίασε ζημιογόνο αποτέλεσμα.

# 11. Κατηγορίες και αμοιβές προσωπικού

|  |  |  |
| --- | --- | --- |
| Ο μέσος όρος των απασχολούμενων ανά κατηγορία αναλύεται παρακάτω: | **31/12/2022** | **31/12/2021** |
| Διοικητικό προσωπικό | 11 | 12 |
| Εργατοτεχνικό προσωπικό | 5 | 5 |
| **Σύνολο** | **16** | **17** |

Ο Συνεταιρισμός σε σχέση με το απασχολούμενο προσωπικό επιβαρύνθηκε με τα εξής ποσά:

﻿

|  |  |  |
| --- | --- | --- |
|  | **31/12/2022** | **31/12/2021** |
| Μισθοί και ημερομίσθια | 278.795,47 | 302.085,15 |
| Κοινωνικές επιβαρύνσεις | 62.866,90 | 68.188,17 |
| Παροχές μετά την έξοδο από την υπηρεσία | 13.584,69 | 59.643,92 |
| **Σύνολο** | **355.247,06** | **429.917,24** |

# 12. Αμοιβές σε μέλη διοικητικών διαχειριστικών και εποπτικών οργάνων

|  |
| --- |
| **ΕΞΟΔΑ ΑΠΟΓΡΑΦΩΝ & ΣΤΑΦΥΛΟΣΥΓΚΕΝΤΡΩΣΗΣ ΜΕΛΩΝ Δ.Σ** |
| ΚΑΓΚΕΛΑΡΗΣ ΚΩΝ/ΝΟΣ | 203,04 |
| ΛΑΖΑΡΗΣ ΚΩΝ/ΝΟΣ | 152,28 |
| ΖΕΡΒΑ ΒΑΡΒΑΡΑ | 152,28 |
| **ΣΎΝΟΛΟ** | **507,60** |

|  |
| --- |
| **ΕΞΟΔΑ ΣΥΝΕΔΡΙΑΣΕΩΝ ΔΣ-ΕΣ-ΓΣ** |
| ΕΞΟΔΑ ΣΥΝΕΔΡΙΑΣΕΩΝ ΔΣ | 6.548,04 |
| ΕΞΟΔΑ ΣΥΝΕΔΡΙΑΣΕΩΝ ΕΠΟΠ. ΣΥΜΒΟΥΛΙΩΝ | 1.319,76 |
| ΕΞΟΔΑ ΣΥΝΕΔΡΙΑΣΕΩΝ ΓΣ | 14.111,28 |
| **ΣΎΝΟΛΟ** | **21.979,08** |

# 13. Συναλλαγές με συνδεμένα μέρη

Δεν υπάρχουν

# 14. Χρηματοοικονομικές δεσμεύσεις, εγγυήσεις, και ενδεχόμενες υποχρεώσεις που δεν εμφανίζονται στον ισολογισμό

**α) Χρηματοοικονομικές δεσμεύσεις**

Ο Συνεταιρισμός δεν έχει συνάψει μη ακυρώσιμες συμβάσεις λειτουργικών μισθώσεων που αφορούν την ενοικίαση ακινήτων.

**β) Εγγυήσεις**

Ο Συνεταιρισμός έχει χορηγήσει εγγυητικές επιστολές € 1.200,00 στον Δήμο Λευκάδας για εγγύηση καλής εκτέλεσης σύμβασης προμήθειας τροφίμων για τις ανάγκες του δημοτικού Παιδικού Σταθμού, του δημοτικού Βρεφονηπιακού Σταθμού και του Κ.Α.Π.Η.

Ο Συνεταιρισμός έχει λάβει εγγυητικές επιστολές αξίας € 85.000,00 από διαγωνισμούς εκποίησης ακινήτων.

**γ) Ενδεχόμενες υποχρεώσεις**

Κατ’ εφαρμογή σχετικών φορολογικών διατάξεων το δικαίωμα του Δημοσίου για την επιβολή του φόρου για τις χρήσεις μέχρι και το 2016 έχει παραγραφεί μέχρι την 31/12/2022, με την επιφύλαξη ειδικών ή εξαιρετικών διατάξεων που τυχόν προβλέπουν μεγαλύτερη προθεσμία παραγραφής και υπό τις προϋποθέσεις που αυτές ορίζουν,( παρ. 1 και 3 του άρθρου 36 σε συνδ. με άρθρο 66 Ν. 4174/2013).

Για τις χρήσεις που έληξαν μετά την 31 Δεκεμβρίου 2016 και παραμένουν φορολογικά ανέλεγκτες (χρήσεις από το 2017 έως και το 2022) από τις αρμόδιες φορολογικές αρχές, η εκτίμησή μας είναι ότι οι φόροι που ενδεχομένως προκύψουν δεν θα ασκήσουν ουσιώδη επίδραση στις χρηματοοικονομικές καταστάσεις.

**δ) Ληξιπρόθεσμες υποχρεώσεις προς Τράπεζες**

Υφίστανται υποχρεώσεις προς Τράπεζες οι οποίες δεν εξυπηρετούνται εμπρόθεσμα. Η υποχρέωση προς την "ΑΤΕ ΥΠΟ ΕΙΔΙΚΗ ΕΚΚΑΘΑΡΙΣΗ" ποσού € 1.314.624,36 έχει καταστεί ληξιπρόθεσμη. Παράλληλα υφίσταται άτοκη υποχρέωση προς ΑΤΕ ΥΕΕ ποσού € 1.718.690,61 η οποία θα εξοφληθεί με εκποίηση ακινήτων όπως προέβλεπε η σχετική ρύθμιση.

**Λευκάδα, 27-06-2024**

|  |  |  |
| --- | --- | --- |
| **Ο ΠΡΟΕΔΡΟΣ** | **Ο ΑΝΤΙΠΡΟΕΔΡΟΣ ΤΟΥ Δ.Σ** | **Η ΣΥΝΤΑΞΑΣΑ ΛΟΓΙΣΤΡΙΑ** |

|  |  |  |
| --- | --- | --- |
| **ΚΑΤΩΠΟΔΗΣ ΘΩΜΑΣ** | **ΚΑΓΚΕΛΑΡΗΣ ΚΩΝ/ΝΟΣ** | **ΚΟΥΡΤΗ ΕΛΕΝΗ** |
| **ΑΔΤ: Χ- 275100** | **ΑΔΤ: ΑΒ -829126** | **ΑΔΤ :Α00194718 -Αρ. Αδείας 90924 Α' Τάξης** |